 PATVIRTINTA

 Kauno Miko Petrausko muzikos mokyklos

 direktoriaus

 2020 m. gegužės 4 d.

 įsakymu Nr. V-19

**RESPUBLIKINIO TEATRALIZUOTO MUZIKOS FESTIVALIO**

**„ZooMuzika - 2020”**

**NUOSTATAI**

**FESTIVALIO TIKSLAS IR UŽDAVINIAI**

**Tikslas** -

nuotolinio ugdymo proceso kontekste skatinti mokinių saviraišką, kūrybiškumą, artistiškumą, gebėjimą muzikos kūrinį pateikti netradicinėmis priemonėmis ir būdais.

 **Uždaviniai:**

* Skatinti teigiamas vaikų emocijas;
* Atskleisti meninius ir kūrybinius gebėjimus;
* Padėti adaptuotis netradicinėse mokymosi erdvėse;
* Lavinti IT (informacinių technologijų) gebėjimus, pateikiant programinį kūrinį virtualioje erdvėje;
* Ugdyti motyvaciją tikslingai mokytis.

**REIKALAVIMAI FESTIVALIO DALYVIAMS**

* Festivalyje gali dalyvauti muzikos (meno) mokyklų pradinio muzikinio ugdymo (I-IV kl.) mokiniai.
* Festivalio dalyviai atlieka **vieną** programinį kūrinį, kurio pavadinime įvardytas gyvūnas („Meška“, „Gyvatė“, „Žvirblio sapnas“ ir t.t.).
* Festivalyje gali skambėti kūriniai, atliekami solo (instrumentu arba vokalu), taip pat įvairios sudėties ansambliai.
* Solo (išskyrus fortepijono) atlikėjai bei ansambliai gali atlikti kūrinį su įgrotu akompanimentu, fonograma ar be jokio pritarimo.
* Festivalio dalyvių anketas su video pasirodymo nuoroda siųsti iki **gegužės 20 d.**
* Vienas mokytojas festivaliui ruošia ne daugiau kaip du mokinius.
* Festivalis nemokamas.
* Užpildyta festivalio dalyvio anketa kartu yra ir sutikimas dėl festivalio dalyvio vardo, pavardės ir vaizdo įrašo viešinimo virtualioje erdvėje

**FESTIVALIO ORGANIZAVIMO TVARKA**

* Visi norintys dalyvauti festivalyje turi įkelti pasirodymo įrašą į **wetransfer.com** ir iki **2020 m. gegužės 20 d.** atsiųsti anketą su video nuoroda.
* Bendras festivalio dalyvių pasirodymų video montažas bus skelbiama**s gegužės 29 d.** Kauno Miko Petrausko muzikos mokyklos interneto svetainėje www.mpetrausko.kaunas.lm.lt ir Facebook socialiniame tinkle.
* Festivalio dalyvių pasirodymo video montažo nuoroda, padėkos raštai festivalio dalyviams, mokytojams ir koncertmeisteriams bus išsiųsti festivalio dieną anketoje nurodytu el. paštu.

**FESTIVALIO TECHNINIAI REIKALAVIMAI:**

* Vaizdo įrašas turi būti nufilmuotas stabiliai, nejudančia kamera;
* Vaizdo įraše atlikėjas (-ai) turi matytis pilnai;
* Įvairios sudėties ansambliai savo pasirodymo vaizdo įrašą atsiunčia galutinai sumontuotą, pilnai parengtą viešinimui;
* Atlikėjo apranga turi atspindėti atliekamo kūrinio personažą. Tai pagrindinis festivalio **AKCENTAS**;
* Kūriniai atliekami mintinai;
* Už pasirodymo vaizdo įrašo kokybę atsakingi patys festivalio dalyviai. Festivalio organizatoriai pasilieka teisę nepublikuoti nekokybiškų vaizdo įrašų.

**INFORMACIJA:**

* Jovita Tarvidienė tel. 8-682 63429.

**ANKETA**

* **Mokinio (-ių) vardas, pavardė**
* **Instrumentas**
* **Klasė**
* **Kompozitoriaus vardas, pavardė**
* **Kūrinio pavadinimas**
* **Video nuoroda iš wetransfer.com**
* **Mokykla**
* **Mokytojo (-ų) ir koncertmeisterio,**

**kuris įgrojo akompanimentą, vardas, pavardė,**

**kontaktiniai duomenys (tel., el. paštas)**

* **El. paštas mokinio ar vieno iš tėvo(ų)/globėjo(ų)**

Festivalio anketą siųsti elektroniniu paštu: mpzoomuzika@gmail.com **iki gegužės 20 d.**